„Dies Academicus” la Facultatea de Teologie Ortodoxă „Justinian Patriarhul” a UB

Luni, 30 ianuarie 2023, Facultatea de Teologie Ortodoxă „Justinian Patriarhul” a Universității din București a organizat Dies Academicus. Evenimentul, care a avut loc în Amfiteatrul „I. G. Coman” al FTOUB, marchează sărbătoarea Sfinților Trei Ierarhi, ocrotitori ai învățămîntului teologic.
În deschidea ceremoniei, au luat cuvântul prof. univ. dr. Marian Preda, rectorul Universității din București, conf. univ. dr. Claudiu-Paul Buglea, Președintele Senatului Universității din București, pr. prof. univ. dr. Constantin Preda, decan al FTOUB, și prof. univ. dr. Virgil Băran, director al Consiliului pentru Studii Universitare de Doctorat al Universităţii din Bucureşti.
Invitat al Dies Academicus la FTOUB a fost E.S. domnul dr. Teodor Baconschi, antropolog religios și specialist în istorie comparată a religiilor.
De asemenea, în cadrul reuniunii, pr. prof. univ. emerit dr. Ștefan Buchiu, cadru didactic la FTOUB, a susținut prelegerea cu titlul „Actualitatea contribuției teologice a Sfinților Trei Ierarhi”.
Conferința a fost urmată de lansarea Anuarului FTOUB 2022 și de vernisajul unei expoziții de icoane realizate de studenții Facultății. Un moment muzical a încheiat ediția din anul 2023 a Dies Academicus la FTOUB.
Programul evenimentului poate fi consultat aici. 
Mai multe detalii despre evenimentele derulate de FTOUB pot fi accesate aici.



